ddrg/super_eurlex huggingface dataset:
Úradný vestník L 327 , 21/12/1999 S. 0048 - 0048



Nariadenie Komisie (ES) č. 2719/1999 z 20. decembra 1999, ktorým sa mení a dopĺňa nariadenie (ES) č. 1431/94 stanovujúce podrobné pravidlá uplatňovania dovozných opatrení v sektore hydinového mäsa, ustanovených nariadením Rady (ES) č. 774/94 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 774/94 z 29. marca 1994, ktorým sa otvára a stanovuje spravovanie určitých colných kvót spoločenstva pre vysokokvalitné hovädzie mäso a pre bravčové mäso, hydinové mäso, pšenicu a súraž a pre otruby, hrubú otrubovú múku a iné zvyšky [1], naposledy zmenené a doplnené nariadením Komisie (ES) č. 2198/95 [2], a najmä na jeho článok 7, so zreteľom na nariadenie Rady (EHS) č. 2777/75 z 29. októbra 1975 o spoločnej organizácii trhu s mäsom hydiny [3], naposledy zmenené a doplnené nariadením Komisie (ES) č. 2916/95 [4], a najmä na jeho článok 15, keďže: (1) Nariadenie Komisie (ES) č. 1431/94 [5], naposledy zmenené a doplnené nariadením (ES) č. 1514/97 [6], ustanovuje podrobné pravidlá na uplatňovanie dovozných opatrení v sektore hydinového mäsa ustanovených v nariadení (ES) č. 774/94. (2) Na účel zabezpečenia lepšej kontroly dovozov z určitých krajín sa pri podávaní žiadosti o povolenie musí požadovať zmluva o dodávke. (3) Opatrenia ustanovené v tomto nariadení sú v súlade so stanoviskom Riadiaceho výboru pre hydinové mäso a vajcia, PRIJALA TOTO NARIADENIE: Článok 1 Nasledujúci odsek sa vkladá za článok 4 odsek 1 nariadenia (ES) č. 1431/94: "1a K žiadostiam o povolenie sa musí priložiť zmluva o dodávke, v ktorej sa bližšie uvádza, že zásoby hydiny sú pripravené na dodávku do Európskeho spoločenstva počas obdobia kvóty z požadovaného miesta pôvodu a do požadovaných množstiev kvóty. Tento odsek sa vzťahuje na výrobky v skupinách 1, 2 a 4 a obdobie kvóty je obdobie ustanovené v článku 5." Článok 2 Toto nariadenie nadobúda účinnosť 1. januára 2000. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. decembra 1999 Za Komisiu Franz Fischler člen Komisie [1] Ú. v. ES L 91, 8.4.1994, s. 1. [2] Ú. v. ES L 221, 19.9.1995, s. 4. [3] Ú. v. ES L 282, 1.11.1975, s. 77. [4] Ú. v. ES L 305, 19.12.1995, s. 49. [5] Ú. v. ES L 156, 23.6.1994, s. 9. [6] Ú. v. ES L 204, 31.7.1997, s. 16. --------------------------------------------------
Official Journal L 331 , 23/12/1999 P. 0036 - 0036



NARIADENIE KOMISIE (ES) č. 2754/1999 z 22. decembra 1999, ktorým sa mení a dopĺňa nariadenie (ES) č. 822/1999 o predaji bravčového mäsa za vopred určené ceny prostredníctvom určitých intervenčných agentúr s cieľom jeho spracovania v spoločenstve na účely potravinovej pomoci KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 805/68 z 27. júna 1968 o spoločnej organizácii trhu bravčového a teľacieho mäsa[1], naposledy zmenené a doplnené nariadením (ES) č. 1633/98[2], najmä na jeho článok 7 ods. 3 a článok 9 ods. 2, keďže: (1) nariadenie Komisie (ES) č. 822/1999 z 20. apríla 1999 o predaji bravčového mäsa za určené ceny prostredníctvom intervenčných agentúr s cieľom jeho spracovania v spoločenstve na účely potravinovej pomoci[3] ustanovilo opatrenia pre predaj intervenčných výrobkov na účely potravinovej pomoci. Charitatívne organizácie, ktorým boli spracované výrobky určené, vyjadrili zámer distribuovať tovar do určitých krajín tretieho sveta. Avšak miestne ťažkosti im doteraz bránili v distribúcii. Na prekonanie týchto ťažkostí by mali byť lehoty platnosti vývozných povolení dotknutých tovarov predĺžené o nevyhnutné časové obdobie; (2) opatrenia stanovené týmto nariadením sú v súlade s názorom Riadiaceho výboru pre bravčové a teľacie mäso, PRIJALA TOTO NARIADENIE: Článok 1 Do článku 5 nariadenia (ES) č. 822/1999 sa vkladá ods. 4: "4. Napriek článku 8 ods. 1 nariadenia Komisie (ES) č. 1445/95(*) je obdobie platnosti vývozných povolení vydaných pre výrobky vyrobené podľa tohto nariadenia 12 mesiacov od dátumu vydania v zmysle článku 21 ods. 2 nariadenia Komisie (EHS) č. 3719/88(**). (*) Ú. v. ES L 143, 27.6.1995, s. 35. (**)Ú. v. ES L 331, 2.12.1988, s. 1." Článok 2 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Bude sa uplatňovať od 22. apríla 1999. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. decembra 1999. Za Komisiu Franz FISCHLER člen Komisie [1] Ú. v. ES L 148, 28.6.1968, s. 24. [2] Ú. v. ES L 210, 28.7.1997, s. 17. [3] Ú. v. ES L 104, 21.4.1999, s. 9.
Úradný vestník L 308 , 03/12/1999 S. 0026 - 0026



Nariadenie Komisie (ES) č. 2551/1999 z 2. decembra 1999, ktorým sa mení a dopĺňa nariadenie (ES) č. 963/98, ktorým sa stanovujú obchodné normy na karfiol a artičoky KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou [1], naposledy zmenené a doplnené nariadením (ES) č. 1257/1999 [2], najmä na jej článok 2 (2), keďže: (1) nariadenie Komisie (ES) č. 963/98 [3], ktorým sa ustanovujú obchodné normy na karfiol a artičoky, uvádza v prílohe I ustanovenia týkajúce sa sfarbenia karfiolu. Určité nové odrody karfiolu majú odlišné sfarbenie oproti tým, ktoré boli až doteraz povolené na predaj. V norme na karfiol by sa mali zmeniť a doplniť ustanovenia týkajúce sa kvality a označovania; (2) opatrenia ustanovené v tomto nariadení sú v súlade so stanoviskom Riadiaceho výboru pre čerstvé ovocie a zeleninu, PRIJALA TOTO NARIADENIE: Článok 1 Príloha I k nariadeniu (ES) č. 963/98 sa mení a dopĺňa takto: 1. (1) Predaj karfiolu iného sfarbenia je však povolený za predpokladu, že jeho vlastnosti sú charakteristické pre zvolenú triedu a jeho farba je charakteristická pre danú odrodu.) " 2. V hlave VI (Ustanovenia týkajúce sa označovania) časť B (Druh plodu) sa druhá zarážka nahrádza touto: "— Názov komerčného druhu a odrody karfiolu iného sfarbenia uvedenej v poznámke pod čiarou (1) v hlave II časť B" Článok 2 Toto nariadenia nadobúda účinnosť siedmy deň nasledujúci po jeho uverejnení v Úradnom vestníku Európskych spoločenstiev. Bude sa uplatňovať od prvého dňa mesiaca, ktorý nasleduje po nadobudnutí jeho účinnosti. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 2. decembra 1999 Za Komisiu Franz Fischler člen Komisie [1] Ú. v. ES L 297, 21.11.1996, s. 1. [2] Ú. v. ES L 160, 26.6.1999, s. 80. [3] Ú. v. ES L 135, 8.5.1998, s. 18. --------------------------------------------------
Úradný vestník L 189 , 22/07/1999 S. 0043 - 0043



Nariadenie Rady (ES) č. 1602/1999 z 19. júla 1999, ktorým sa mení a dopĺňa nariadenie (ES) č. 2597/97 ustanovujúce dodatkové pravidlá pre spoločnú organizáciu trhu s mliekom a mliečnymi výrobkami pre konzumné mlieko RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 37, so zreteľom na návrh Komisie [1], so zreteľom na stanovisko Európskeho parlamentu [2], keďže v článku 4d) nariadenia (ES) č. 2597/93 [3] sa ustanovuje, že konzumné mlieko musí obsahovať aspoň 8,50 % (m/m) beztukovej sušiny u mlieka s obsahom 3,5 % (m/m) tuku, alebo ekvivalentné množstvo u mlieka s iným obsahom tuku; keďže sa zistilo, že surové mlieko v určitých členských štátoch nedosahuje hodnotu určenú na časť roka alebo na celý rok; takáto situácia by mohla ohroziť zásobovanie určitých oblastí spoločenstva konzumným mliekom; so zreteľom na obmedzenia ustanovené v článku 3 (2) uvedeného nariadenia týkajúceho sa úpravy obsahu beztukovej sušiny v mlieku a ostatných dodatkových požiadaviek, ktoré sa ustanovujú v článku 4 uvedeného nariadenia, článok 4 d) by sa mal vypustiť s účinnosťou od 1. januára 1999, PRIJALA TOTO NARIADENIE: Článok 1 Týmto sa vypúšťa článok 4 d) nariadenia (ES) č. 2597/97. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať od 1. januára 1999. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 19. júla 1999 Za Radu predseda K. Hemilä [1] Ú. v. ES C 70, 13.3.1999, s. 14. [2] Stanovisko vydané 14. apríla 1999 (zatiaľ neuverejnené v úradnom vestníku). [3] Ú. v. L 351, 23.12.1997, s. 13. --------------------------------------------------
Úradný vestník L 327 , 21/12/1999 S. 0011 - 0011



Nariadenie Rady (ES) č. 2703/1999 zo 14. decembra 1999, ktorým sa mení a dopĺňa nariadenie (ES) č. 2596/97, ktorým sa predlžuje doba stanovená v článku 149 ods. 1 Aktu o pristúpení Rakúska, Fínska a Švédska RADA EURÓPSKEJ ÚNIE, so zreteľom na Akt o pristúpení Rakúska, Fínska a Švédska, a najmä na jeho článok 149 ods. 2, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) Druhý odsek ustanovenia článku 1 nariadenia (ES) č. 2596/97 [3]predlžuje až do 31. decembra dobu, počas ktorej sa môžu prijímať prechodné opatrenia, pokiaľ ide o požiadavky týkajúce sa obsahu tuku v mlieku určenom na ľudskú spotrebu vo Fínsku a Švédsku; ťažkosti s prispôsobením predpisom spoločenstva, ktoré si vyžiadali uvedené prechodné opatrenia, by sa nemohli prekonať do 31. decembra 1999. (2) Je preto nevyhnutné využiť možnosť, stanovenú v Akte o pristúpení z roku 1994, na predĺženie predmetného obdobia; dodatočné obdobie štyroch rokov sa zdá byť primerané. (3) Rovnako sa zdá byť vhodné zistiť v polovici obdobia, aký pokrok uvedené členské štáty urobili pri uplatňovaní predpisov spoločenstva, PRIJALA TOTO NARIADENIE: Článok 1 V článku 1 nariadenia (ES) č. 2596/97 sa druhý odsek nahrádza takto: "Táto doba sa však predlžuje až do 31. decembra 2003, pokiaľ ide o požiadavky týkajúce sa obsahu tuku v mlieku určenom na ľudskú spotrebu a vyrobenom vo Fínsku a Švédsku. Fínsko a Švédsko oznámia Komisii do 31. decembra 2001 opatrenia prijaté s prihliadnutím na prispôsobenie sa predpisom spoločenstva. Na tomto základe Komisia predloží Rade správu o pokroku, ktorý príslušné členské štáty urobili." Článok 2 Toto nariadenie nadobúda účinnosť 1. januára 2000. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 14. decembra 1999 Za Radu Predseda K. Hemilä [1] Ú. v. ES C 342, 30.11.1999, s. 35. [2] Stanovisko poskytnuté 2. decembra 1999 (zatiaľ neuverejnené v úradnom vestníku). [3] Ú. v. ES L 351, 23.12.1997, s. 12. --------------------------------------------------
Úradný vestník L 005 , 09/01/1999 S. 0064 - 0064



Nariadenie Komisie (ES) č. 39/1999 z 8. januára 1999, ktorým sa mení a dopĺňa nariadenie (EHS) č. 2131/93 stanovujúce postup a podmienky predaja obilnín držaných intervenčnými agentúrami KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami [1], naposledy zmenené a doplnené nariadením Komisie (ES) č. 923/96 [2], najmä jeho článok 5, keďže nariadenie Komisie (EHS) č. 2131/93 [3], naposledy zmenené a doplnené nariadením (ES) č. 2193/96 [4], stanovuje postup a podmienky predaja obilnín držaných intervenčnými agentúrami; keďže náklady na dopravu sa časom značne menia a niektoré z týchto nákladov sa nedajú predpokladať, najmä v prípade riečnej dopravy; keďže z rozpočtových dôvodov sa musí stanoviť maximálna výška týchto nákladov; keďže túto výšku musia stanoviť intervenčné agentúry a uviesť pri vypísaní verejných súťaží; keďže slovinský prístav Koper bol tradičným východiskovým prístavom pre dopravu do Rakúska pred jeho pristúpením k Európskej únii; keďže je preto potrebné zahrnúť Koper ako východiskový bod pre obilniny spoločenstva, s cieľom umožniť náhradu nákladov; keďže opatrenia tohto nariadenia sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 V článku 7 nariadenia (EHS) č. 2131/93, sa odsek 2a nahrádza takto: "2a. Avšak v prípade, že členské štáty nemajú námorné prístavy, môže sa ustanoviť výnimka z predchádzajúceho odseku a poskytnúť v prípade vývozu z námorného prístavu financovanie najnižších prepravných nákladov medzi miestom skladovania a skutočným východiskovým bodom, v rámci maximálnych výšok uvedených vo verejných súťažiach. Na účely tohto odseku možno považovať slovinský prístav Koper za východiskový bod." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 8. januára 1999 Za Komisiu Franz Fischler člen Komisie [1] Ú. v. ES L 181, 1.7.1992, s. 21. [2] Ú. v. ES L 126, 24.5.1996, s. 37. [3] Ú. v. ES L 191, 31.7.1993, s. 76. [4] Ú. v. ES L 293, 16.11.1996, s. 1. --------------------------------------------------
Úradný vestník L 141 , 04/06/1999 S. 0004 - 0004



Nariadenie Komisie (ES) č. 1167/1999 z 3. júna 1999, ktorým sa mení a dopĺňa nariadenie (ES) č. 831/97, ktorým sa stanovujú obchodné normy platné pre avokádo KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou [1] Ú. v. ES L 297, 21.11.1996, s. 1., naposledy zmenené a doplnené nariadením (ES) č. 857/1999 [2] Ú. v. ES L 108, 27.4.1999, s. 7., a najmä na jeho článok 2 (2), (1) keďže príloha k nariadeniu Komisie (ES) č. 831/97 [3] Ú. v. ES L 119, 8.5.1997, s. 13. ustanovuje obchodnú normu platnú pre avokádo; (2) keďže norma FVV-42 EHK OSN (Európskej hospodárskej komisie Organizácie spojených národoch) týkajúca sa obchodu a kontroly komerčnej kvality avokáda v rámci medzinárodného obchodu medzi členskými štátmi EHK OSN sa zmenila a doplnila na posledných stretnutiach Pracovnej skupiny EHK pre štandardizáciu produktov rýchlo podliehajúcich skaze a rozvoj kvality; keďže článok 2 (2) nariadenia (ES) č. 2200/96 ustanovuje, že je potrebné zohľadniť normy EHK OSN, ktoré odporučila táto pracovná skupina, keď sú prijaté normy pre ovocie a zeleninu; keďže norma spoločenstva pre avokádo by preto mala podľa toho zosúladiť s príslušnou normou EHK OSN; (3) keďže opatrenia ustanovené v tomto nariadení sú v súlade so stanoviskom Riadiaceho výboru pre čerstvé ovocie a zeleninu, PRIJALA TOTO NARIADENIE: Článok 1 Príloha k nariadeniu (ES) č. 831/97 sa mení a dopĺňa takto: 1. v hlave II "Ustanovenia týkajúce sa kvality", bod A "Minimálne požiadavky", druhý odsek, prvá veta, sa za "musí byť" dopĺňa "pevné v bode odoslania a"; 2. v hlave V "USTANOVENIA TÝKAJÚCE SA PREZENTÁCIE" , bod A "Jednotnosť" , sa prvý odsek nahrádza týmto (vrátane poznámky pod čiarou ( 1 )): "Obsah každého balenia musí byť jednotný a musí obsahovať plody avokáda rovnakého pôvodu, odrody, kvality, zafarbenia [1] Zmena farby odrôd s tmavou šupou sa nepovažuje za závadu, avšak zafarbenie ovocia v každom balení musí byť jednotné v čase odoslania. a veľkosti." Článok 2 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 3. júna 1999 Za Komisiu Franz Fischler člen Komisie --------------------------------------------------
Úradný vestník L 011 , 16/01/1999 S. 0014 - 0015



Nariadenie Komisie (ES) č. 101/1999 z 15. januára 1999, ktorým sa mení a dopĺňa nariadenie (EHS) č. 3143/85 o predaji intervenčného masla určeného na priamu spotrebu vo forme koncentrovaného masla za znížené ceny, ako aj nariadenie (EHS) č. 429/90 o poskytovaní podpory na koncentrované maslo určené na priamu spotrebu v spoločenstve na základe vypísania výberového konania KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (ES) č. 1587/96 [2], a najmä na jeho články 6 (6) a 7a (3), keďže nariadenie Komisie (EHS) č. 3143/85 [3], naposledy zmenené a doplnené nariadením (ES) č.1802/95 [4], ustanovuje predaj intervenčného masla určeného na priamu spotrebu vo forme koncentrovaného masla za znížené ceny; keďže systém sa bude uplatňovať, pokiaľ to umožňujú zásoby masla, v intervenčných skladoch; keďže nariadenie Komisie (EHS) č. 429/90 [5], naposledy zmenené a doplnené nariadením (ES) č. 417/98 [6], ustanovuje na základe vypísania výberového konania poskytovanie podpory na koncentrované maslo získané z masla alebo zo smotany z trhu a určené na priamu spotrebu v spoločenstve; keďže tieto nariadenia a nariadenie Komisie (ES) č. 2571/97 z 15. decembra 1997 o predaji masla a koncentrovaného masla na použitie pri výrobe pekárskych výrobkov, zmrzliny a iných potravín [7], naposledy zmeneného a doplneného nariadením (ES) č. 1982/98 [8], ustanovuje, aby sa do koncentrovaného masla pridali indikátory na účely zabezpečenia správneho použitia konečného výrobku; keďže by sa malo prijať ustanovenie pre také isté limity a referenčné metódy, ktoré sa uplatnia tam, kde obsah chemických indikátorov uvedených v tomto nariadení sa nedodrží; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 1. Druhý pododsek článku 9 (2) nariadenia (EHS) č. 3143/85 sa nahrádza takto: "Keď sa však napríklad z dôvodu nerovnomernej distribúcie zistí, že obsah každého výrobku uvedeného v článku 5 (2) je vyšší ako 5 %, ale nižší ako 30 % od minimálnych predpísaných množstiev, prepadá 1,5 % zábezpeky na spracovanie za každý percentuálny bod pod predpísané minimálne množstvá." 2. V článku 8 (4) nariadenia (EHS) č. 429/90, údaj "20 %" sa nahrádza údajom "30 %". Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 15. januára 1999 Za Komisiu Franz Fischler člen Komisie [1] Ú. v. ES L 148, 28.6.1968, s. 13. [2] Ú. v. ES L 206, 16.8.1996, s. 21. [3] Ú. v. ES L 298, 12.11.1985, s. 9. [4] Ú. v. ES L 174, 26.7.1995, s. 27. [5] Ú. v. ES L 45, 21.2.1990, s. 8. [6] Ú. v. ES L 52, 21.2.1998, s. 18. [7] Ú. v. ES L 350, 20.12.1997, s. 3. [8] Ú. v. ES L 256, 18.9.1998, s. 9. --------------------------------------------------
Úradný vestník L 043 , 17/02/1999 S. 0006 - 0006



Nariadenie Komisie (ES) č. 344/1999 zo 16. februára 1999, ktorým sa mení a dopĺňa nariadenie (ES) č. 1439/95 stanovujúce podrobné pravidlá uplatňovania nariadenia Rady (EHS) č. 3013/89 o dovoze a vývoze výrobkov v sektore ovčieho a kozieho mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2467/98 z 3. novembra 1998 o spoločnej organizácii trhu s ovčím a kozím mäsom [1], najmä na jeho článok 17, odsek 1, keďže postup revidovania zoznamu úradov, ktoré vydávajú doklady o pôvode má byť zjednodušený, aby sa včas zohľadnila aktuálna situácia; keďže na tento účelu má byť Komisia oprávnená na základe vlastného rozhodnutia revidovať vyššie uvedený zoznam úradov; keďže Austrália ustanovila novú agentúru, ktorá vydáva doklady o pôvode; keďže príloha I nariadenia Komisie (ES) č. 1439/95 [2], naposledy zmenené a doplnené nariadením (ES) č. 1764/98 [3], má byť zmenená a doplnená v súlade s tým; keďže ustanovenie novej vydávajúcej agentúry Austráliou je účinné od 1. februára 1999, je vhodné považovať doklady vydané vyššie uvedenou agentúrou za platné od tohto dňu; keďže opatrenia ustanovené v tomto nariadení sú v súlade so stanoviskom Riadiaceho výboru pre ovce a kozy, PRIJALA TOTO NARIADENIE: Článok 1 Nariadenie (ES) č. 1439/95 sa týmto mení a dopĺňa takto: 1. Článok 12 (2) sa nahrádza takto: "2. Tento zoznam môže Komisia zrevidovať, ak niektorý vydávajúci úrad už nie je uznávaný, ak si neplní niektoré zo svojich záväzkov, ktoré sú jeho povinnosťou, alebo ak je ustanovený nový vydávajúci úrad."; 2. V prílohe I, "Oddelenie pre primárne odvetvia a energiu" sa nahrádza "Oddelenie pre poľnohospodárstvo, rybárstvo a lesníctvo". Článok 2 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Bude sa uplatňovať s účinnosťou od 1. februára 1999. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 16. februára 1999 Za Komisiu Franz Fischler člen Komisie [1] Ú. v. ES L 312, 20.11.1998, s. 1. [2] Ú. v. ES L 143, 27.6.1995, s. 7. [3] Ú. v. ES L 223, 11.8.1998, s. 4. --------------------------------------------------
Úradný vestník L 291 , 13/11/1999 S. 0025 - 0026



Nariadenie Komisie (ES) č. 2419/1999 z 12. novembra 1999, ktoré dopĺňa prílohu k nariadeniu (ES) č. 2301/97 o zápise niektorých označení do Registra osvedčení špecifického charakteru ustanoveného v nariadení Rady (EHS) č. 2082/92 o osvedčeniach špecifického charakteru pre poľnohospodárske výrobky a potraviny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2082/92 zo 14. júla 1992 o osvedčeniach špecifického charakteru pre poľnohospodárske výrobky a potraviny [1] a najmä na jeho článok 9 (1), keďže: (1) V súlade s článkom 7 nariadenia (EHS) č. 2082/92, Španielsko podalo Komisii žiadosť o zapísanie označenia do Registra osvedčení špecifického charakteru. (2) Opis "tradičná špecialita zaručená" sa môže použiť len v súvislosti s označeniami zapísanými v tomto registri. (3) Námietka podľa článku 8 uvedeného nariadenia bola zaslaná Komisii po uverejnení označenia ustanoveného v prílohe k tomuto nariadeniu v Úradnom vestníku Európskych spoločenstiev [2], táto námietka však bola stiahnutá po poskytnutí náležitého vysvetlenia. Označenie "Serrano" sa ako také považuje za špecifické v súlade s prvou zarážkou článku 5 (1) nariadenia (EHS) č. 2082/92, t. j. je nepreložiteľné. Musí sa preto používať tak, ako je uvedené v pôvodnom jazyku. Naviac, označenie "Serrano" je registrované bez dopadu na používanie označenia "horský". Medzi týmito dvomi označeniami nie je žiaden protiklad. (4) Dôsledkom toho by malo byť označenie uvedené v prílohe zapísané do Registra osvedčení špecifického charakteru, a tak chránené ako tradičná špecialita zaručená v rámci spoločenstva podľa článku 13 (2) nariadenia (EHS) č. 2082/92. To znamená, že toto označenie sa môže použiť len vtedy, ak je splnená daná špecifikácia. Prechodné obdobie v dĺžke troch mesiacov sa však povoľuje na využitie skladových zásob výrobkov, ktoré nespĺňajú danú špecifikáciu. (5) Príloha k tomuto nariadeniu dopĺňa prílohu k nariadeniu Komisie (ES) č. 2301/97 [3], naposledy zmenenú a doplnenú nariadením (ES) č. 2527/98 [4], PRIJALA TOTO NARIADENIE: Článok 1 Označenie uvedené v prílohe k tomuto nariadeniu sa dopĺňa do nariadenia (ES) č. 2301/97 a zapíše sa do Registra osvedčení špecifického charakteru ustanovenom v článku 9 (1) nariadenia (EHS) č. 2082/92. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Uplatňuje sa od 1. marca 2000. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 12. novembra 1999 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES C 371, 1.12.1998, s. 3. [3] Ú. v. ES L 319, 21.11.1997, s. 8. [4] Ú. v. ES L 317, 26.11.1998, s. 14. -------------------------------------------------- PRÍLOHA "Jamón Serrano" (článok 13 (2) nariadenia (EHS) č. 2082/92 [1]. [1] Hlavné údaje o špecifikácii sú ustanovené v Ú. v. ES C 371, 1.12.1998, s. 3. --------------------------------------------------